**ZÁPIS č. 8**

 **Z RIADNEHO ZASADNUTIA SPRÁVNEJ RADY TASR**

 **5. novembra 2024 so začiatkom o 15.00 h**

**Prítomní členovia Správnej rady:** Jozef Bednár, Alena Mezeiová, Michal Pidanič**,** Alexander Riabov

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Bednár. Konštatoval, že rada je uznášaniaschopná, navrhol program zasadnutia a dal o ňom hlasovať.

**UZNESENIE č. 01/05/11/2024:**

Členovia rady schválili tento program zasadnutia:

1. **Riadenie a stav pohľadávok v TASR**
2. **Žiadosť o grant : Zvýšenie kybernetickej bezpečnosti TASR**
3. **Rôzne**

ZA: 4 PROTI: 0 ZDRŽAL SA: 0

J. Bednár

 A. Mezeiová

M. Pidanič

A. Riabov

**Uznesenie bolo prijaté.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Riadenie a stav pohľadávok v TASR**

Ako uviedol V. Puchala, stav pohľadávok je riadený systémovo, riadi sa internou smernicou a metodickým pokynom. Následne členom SR TASR detailne opísal spôsob, akým Úsek ekonomiky (ÚE) a Úsek obchodu a marketingu (ÚOaM) riešia vzniknuté situácie. Povinnosťou ÚE je vkladanie dát do ekonomického systému, ktorý generuje faktúry a upomienky, v súlade s pokynmi uvedenými vo fakturačných podkladoch dodaných Úsekom obchodu a marketingu a v metodickom pokyne. Povinnosťou ÚOaM je včasné dodanie fakturačných podkladov pre Úsek ekonomiky a riešenie vzniknutých situácii pri nedodržaní platobnej disciplíny klientov. Povinnosťou oboch úsekov je poskytnúť si vzájomnú súčinnosť s cieľom efektívneho riadenia pohľadávok.

GR následne informoval o stave pohľadávok v TASR v jednotlivých časových úsekoch a o spôsobe ich vymáhania. Členovia rady dostali rozpis konaní právnej kancelárie i informácie k jednotlivým položkám.

Členovia SR TASR po krátkej diskusii vzali materiál na vedomie.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Žiadosť o grant: Zvýšenie kybernetickej bezpečnosti TASR**

Ako uviedol V. Puchala, TASR predložila Ministerstvu investícií, regionálneho rozvoja a informatizácie (MIRRI) Žiadosť o poskytnutie nenávratného finančného príspevku s cieľom zvýšiť kybernetickú bezpečnosť TASR.

Hlavnou motiváciou je realizácia opatrení definovaných v zákone o kybernetickej bezpečnosti a v zákone o ISVS. TASR je povinným prvkom zo zákona 69/2018 o kybernetickej bezpečnosti. Primárne ide o tie opatrenia, ktoré vykazujú najväčší nesúlad s uvedenými právnymi normami a vyhláškou 362/2018 Z. z. Opatrenia vyplývajú tiež z povinného auditu kybernetickej bezpečnosti, ktorý prebehol v TASR v novembri 2023. Vďaka realizácii týchto opatrení budú IS TA SR chránené v maximálnej možnej miere pred kybernetickým incidentom.

Cieľovou skupinou sú zamestnanci TA SR, dodávatelia a odberatelia informácií.

Realizáciou aktivít projektu dosiahne TASR naplnenie hlavného cieľa, ktorým je zvýšenie informačnej a kybernetickej bezpečnosti a zabezpečenia ochrany údajov a elektronických dát, ktoré sú využívané v organizácií TASR zamestnancami.

Podľa V. Puchalu ide o systém na monitorovanie celej siete, ako aj automatické odosielanie incidentov Národnému bezpečnostnému úradu. Zahŕňa obnovu software, hardware a podpornej infraštruktúry. Projekt vyžaduje finančnú spoluúčasť TASR.

Členovia SR TASR po krátkej diskusii vzali materiál na vedomie.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Rôzne**

Členovia Správnej rady sa dohodli na najbližšom termíne rokovania 3/12 o 15:00.

Predseda SR TASR J. Bednár v súlade s Rokovacím poriadkom SR TASR ukončil zasadnutie rady.

Bratislava 5. novembra 2024

Zapísal:

 Jozef Bednár v.r.